Hanteer eksamenstres sóFoto: smh.com.au [promosie-arikel] Kinders van graad 4 tot graad 12 is gedurende eksamentyd onder geweldige druk, maar dit is nie net hulle wat spanning ervaar nie! Ouers stres ook oor hulle kinders se prestasie. Alledaagse stres is ŉ normale deel van menswees, maar navorsing dui daarop eksamen-spesifieke stres ontstaan omdat onderwysers en ouers heeltemal te veel klem lê op die belangrikheid van eksamens. Boonop voel kinders dikwels dat hulle nie die nodige hulpbronne – soos studievaardighede of vakkennis – het om die eksamenproses doeltreffend te hanteer nie. As ouer mag jy dalk instinktief voel jy wil alle struikelblokke uit jou kind se weg ruim, maar uitdagende ervarings soos eksamens is noodsaaklik vir die ontwikkeling van jou kind se interne vaardighede en hulpbronne en sal hom met die selfvertroue en emosionele herstelvermoë toerus om toekomstige uitdagings baas te raak. Daar is natuurlik baie wat jy kán doen – verseker dat jou kind gesond eet, genoeg slaap en behoorlik vir die eksamens voorberei. Jou werk as ouer is egter ook om jou kind te help om stres en sy eie emosies doeltreffend te beheer. Hoe kan jy help? Om jou kind te help om eksamenstres baas te raak, gaan uiteindelik oor jul albei se ingesteldheid teenoor dié uitdaging! En sou dinge nie uitwerk soos julle gehoop het nie, kan jy hom help om die uitkoms konstruktief te benader. Artikel geskryf deur Danielle Barfoot, Impak Onderwys